smcproject/ml-wiki-sentences huggingface dataset:
മുഹിയുദ്ധീൻ ആലുവായ് എന്ന ഇന്ത്യൻ അറബി സാഹിത്യകാരൻ ചെമ്മീൻ അറബി  ഭാഷയിലേക്ക് വിവർത്തനം  ചെയ്തിട്ടുണ്ട് നീലക്കുയിൽ (1954) ഭരതനാട്യം (1956) മിന്നാമിനുങ്ങ് (1957) മുടിയനായ പുത്രൻ (1961) മൂടുപടം (1963) ചെമ്മീൻ (1965) ഏഴു രാത്രികൾ (1968) അഭയം (1970) മായ (1972) നെല്ല് (1974) ദ്വീപ് (1976) കൊണ്ടഗളി (1978) അമ്മുവിന്റെ ആട്ടിങ്കുട്ടി (1978)
രാമു (നടൻ)
ഒരു മലയാള ചലച്ചിത്ര നടനാണ് രാമു .
നൂറിലധികം സിനിമകളിൽ അദ്ദേഹം അഭിനയിച്ചിട്ടുണ്ട്.
1982ൽ ഓർമക്കായ് എന്ന ചിത്രത്തിലൂടെ അഭിനയരംഗത്തെത്തിയ രാമു പ്രധാനമായും വില്ലൻ വേഷങ്ങളിലാണ് അഭിനയിച്ചത്.
അദ്ദേഹത്തിന്റെ മകൻ ദേവദാസും ഒരു നടനാണ്, 2007-ൽ പുറത്തിറങ്ങിയ അതിശയൻ എന്ന മലയാളം ഫാന്റസി ചിത്രത്തിലെ പ്രധാന വേഷത്തിൽ അഭിനയിച്ച് ശ്രദ്ധേയനാണ്.
എടപ്പാളിലെ തവനൂരിൽ കൊച്ചുണ്ണി നായരുടെയും ദേവകിയമ്മയുടെയും നാല് മക്കളിൽ മൂത്തവനായാണ് രാമു ജനിച്ചത്.
മലയാള നടൻ സുകുമാരൻ അദ്ദേഹത്തിന്റെ മൂത്ത സഹോദരനായിരുന്നു.
1995ൽ രശ്മിയെ വിവാഹം കഴിച്ചു.
2007ൽ പുറത്തിറങ്ങിയ ആനന്ദഭൈരവി , അതിശയൻ എന്നീ മലയാള സിനിമകളിൽ ബാലതാരമായിരുന്ന ദേവദാസിന് അമൃത എന്ന മകളും മകനുമുണ്ട്.
തൃശ്ശൂരിനടുത്ത് പേരാമംഗലത്താണ് ഇവർ താമസിക്കുന്നത്.
2018ൽ പുറത്തിറങ്ങിയ കളിക്കൂട്ടുകാർ എന്ന ചിത്രത്തിന് അദ്ദേഹം തിരക്കഥയെഴുതിയിരുന്നു ഫിലിമോഗ്രഫി ഒരു നടനെന്ന നിലയിൽ film year role Pathonpatham Noottandu 2022 Diwan Kaapa 2022 Salute 2022 Aaraattu 2022 Forensic 2020 Ente Ummante Peru 2018 Naam 2018 Pava 2016 മംഗ്ലീഷ് 2014 ഏഴ് സുന്ദര രാത്രികൾ 2013 Caribbeans 2013 D.I.G. അയാളും ഞാനും തമ്മിൽ 2012 Grandmaster]] 2012 Mr. Pavanayi 99.99 2012 Yaathraykkoduvil 2013 സിംഹാസനം 2012 കോബ്ര 2012 തട്ടത്തിൻ മറയത്ത്u 2012 വെള്ളരിപ്രാവിന്റെ ചങ്ങാതി 2011 അർജുനൻ സാക്ഷി 2011 Thanthonni 2010 Vadakkan Veettil Thomachen [Kaaryasthan]] 2010 പ്രാഞ്ചിയേട്ടൻ ആന്റ് ദി സെയ്ന്റ് 2010 Bahuleyan Nilavu 2010 മാജിക് ലാമ്പ് 2008 Roudram 2008 ബ്ലാക് കാറ്റ് (2007 ഛോട്ടാ മുംബൈ 2007 അതിശയൻ 2007 Red Salute 2006 യസ് യുവർ ഓണർ 2006 ബസ് കണ്ടക്ടർ 2005 വെട്ടം 2004 ചതിക്കാത്ത ചന്തു 2004 പെരുമഴക്കാലം 2004 ബ്ലാക്ക് 2004 Sharja To Sharja 2001 രാവണപ്രഭു 2001 ആറാം തമ്പുരാൻ 1997 Shelly Special Squad 1995 Bony Sukham Sukhakaram 1994 Kambolam 1994 ബട്ടർഫ്ലൈസ് 1993 ദേവാസുരം 1993 kunjnjananthan അപാരത 1992 Jayapalan Aswathy 1991 Satheesh Kaumaara Swapnangal 1991 ഇൻസ്പെക്ടർ ബൽറാം 1991 Siddique Prosecution 1990 Niyamam Enthucheyyum 1990 [[Arhatha] 1990 ഒരുവടക്കൻ വീരഗാഥ 1989 Ivalente Kaamuki 1989 മൂന്നാംപക്കം 1988 Shankhanadam 1988 Bheekaran 1988 SI Kannan Maanasa Maine Varu 1987 സർവ്വകലാശാല 1987 inspector Avalude Katha 1987 Neeyallengil Njan 1987 Vinod Bhagavaan 1986 Randu Moonnu 1986 ഇത്രമാത്രം 1986 Vijayan Sakhavu 1986 Ente Shabdam 1986 Sudhakaran അയൽവാസി ഒരു ദരിദ്രവാസി 1986 കുളമ്പടികൾ 1986 Ottayaan 1985 Revenge 1985 Njaan Piranna Naattil 1985 Jayan Aazhi 1985 Uyarum Njaan Naadaage 1985 Black Mail 1985 തിരക്കിൽ അല്പ സമയം 1984 Majeed Theere Pratheekshikkathe 1984 Raghu എന്റെ കളിത്തോഴൻ 1984 Aashamsakalode 1984 മിനിമോൾ വത്തിക്കാനിൽ 1984 James പൂമഠത്തെ പെണ്ണ് 1984 Sagaram Shantham 1983 ആദ്യത്തെ അനുരാഗം 1983 മോർച്ചറി 1983 ലേഖയുടെ മരണം ഒരു ഫ്ലാഷ്ബാക്ക് 1983 ഒരു മാടപ്രാവിന്റെ കഥ 1983 എങ്ങനെ നീ മറക്കും 1983 Aana 1983 George ഓർമ്മയ്ക്കായി 1982 ഒരു എഴുത്തുകാരൻ എന്ന നിലയിൽ കളിക്കൂട്ടുകാരൻ (2019) അവലംബം ഉറവിടങ്ങൾ malayalamcinema.com, അമ്മയുടെ ഔദ്യോഗിക വെബ്‌സൈറ്റ്, മലയാളം ഫിലിം വാർത്തകൾ, മലയാളം സിനിമാ നടന്മാരും നടിമാരും, വരാനിരിക്കുന്ന മലയാളം സിനിമകൾ #രാമുവിന്റെ (മലയാള നടൻ) #ഫിലിമോഗ്രഫിയുടെ സിനിമകളുടെ ലിസ്റ്റ് പരിശോധിക്കുക രാമു പ്രൊഫൈൽ mallumovies.org Archived 2013-03-07 at the Wayback Machine .
പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് രാമു Ramu at MSI
രാമേശ്വരം രാമനാഥസ്വാമി ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Rameswaram_Ramanathaswami_Temple
തമിഴ്‌നാട്ടിലെ രാമനാഥപുരം ജില്ലയിൽ രാമേശ്വരം ദ്വീപിനുള്ളിൽ സ്ഥിതി ചെയ്യുന്ന പ്രസിദ്ധമായ ശിവക്ഷേത്രമാണ് രാമനാഥസ്വാമി ക്ഷേത്രം .
ശ്രീരാമൻ ഇവിടെ വച്ച് രാമ- രാവണയുദ്ധത്തിൽ താൻ അറിഞ്ഞോ അറിയാതെയോ ചെയ്തു പോയ പാപങ്ങളുടെ പരിഹാരത്തിനു വേണ്ടി ശിവനോട് പ്രാർത്ഥിച്ചു എന്നു വിശ്വസിക്കപ്പെടുന്നു.
അതിനാൽ രാമേശ്വരം എന്ന പേരുവന്നു .
ഈ ക്ഷേത്രം ഇന്ത്യയിലെ നാല് മഹത്തായ ഹൈന്ദവക്ഷേത്രങ്ങളിൽ (ചാരോ ധാം) ഒന്നായി കണക്കാക്കുന്നു.
കൂടാതെ ദ്വാദശ ജ്യോതിർലിംഗങ്ങളിൽ തെക്കേയറ്റത്തുള്ള ക്ഷേത്രവുമാണ് ഇത്.
വിഷ്ണുവിന്റെ അവതാരമായ ശ്രീരാമൻ പ്രതിഷ്ഠ നടത്തിയ ശിവക്ഷേത്രമായതിനാൽ, ശൈവരും വൈഷ്ണവരും ഒരുപോലെ ഈ ക്ഷേത്രത്തെ കണ്ടുവരുന്നു.
ലോകത്തിലെ ഏറ്റവും വലിയ ഇടനാഴിയുടെ പേരിൽ പ്രസിദ്ധമാണ് ഈ ക്ഷേത്രം.
ശൈവസിദ്ധന്മാരായ അറുപത്തിമൂവർ പാടിപ്പുകഴ്ത്തിയ 274 മഹാക്ഷേത്രങ്ങളിലൊന്നാണിത്.
നിത്യവും തൂത്ത് വ്യത്തിയാക്കുന്നിടം എപ്പോഴും വൃത്തിയുള്ളത് ആയിരിക്കും എന്നപോലെയാണ് ശിവമാര്ർഗ്ഗം, അതായത് അവന് അവന്റെ ഇന്ദ്രിയ മനോ ബുദ്ധിയില് അടിയുന്ന മാലിന്യങ്ങള് ഉടനെ നീക്കം ചെയ്യുന്ന പക്ഷം അന്തരാത്മാവില് നിന്ന് ആവിര്ഭവിക്കുന്ന ശിവശക്തി സദാ ജ്വലിച്ച് നില നില്ക്കും.
മാസത്തിലോ കൊല്ലത്തിലോ ഇത്തരം മനോ മാലിന്യങ്ങള് നിര്ർവീര്യമാക്കാന് പര്യാപ്തമാണ് ഇതര ഭക്തി മാരർ്ഗ്ഗങ്ങള് അതിനാല് അവിടെ കുറച്ചു കൂടി ഭൌതിക സുഖ ഭോഗങ്ങള് അനുഭവിക്കാനോ ആസ്വദിക്കാനോ അവസരം ലഭിച്ചേക്കാം.
അവ നിര് വീര്യമാക്കുന്നതിനും ലളിതമോ കഠിനമോ കഠിന കഠോരമോ ആയ മാര്ഗ്ഗങ്ങള് സ്വീകരിക്കേണ്ടതായും വരുന്നതാണ്.
എല്ലാ ക്ഷേത്ര ആചാര അനുഷ്ടാത്തിന്ർറെയും ലക്ഷ്യം ഇന്ദ്രിയ മനോ ബുദ്ധിയെ ഉപരമിച്ച് സ്വ ആത്മ സ്വരൂപനായി വസിക്കുക എന്നതൊന്ന് മാത്രമാണ്.
ആ ആത്മ സ്വരൂപമാണ് സച്ചിതാനന്ദം അഥവാ എല്ലാവരും നിത്യവും അന്വേഷിക്കുന്ന  പരിപൂര്ണ്ണ സുഖ അനുഭവ മണ്ധലം.
ക്ഷേത്രത്തിന്റെ ഉദ്ഭവത്തെപ്പറ്റി രണ്ട് കഥകളുണ്ട്.
ഒന്ന്, അദ്ധ്യാത്മരാമായണത്തിൽ പറയുന്ന കഥയാണ്.
അതനുസരിച്ച്, ലങ്കയിലേയ്ക്ക് പോകുന്ന വഴിയിൽ ശിവന്റെ അനുഗ്രഹത്തിനുവേണ്ടിയാണ് ശ്രീരാമൻ പ്രതിഷ്ഠ നടത്തിയത്.
കൂടുതൽ പ്രസിദ്ധമായ രണ്ടാമത്തെ കഥ ഇങ്ങനെയാണ്:
രാവണവധത്തിനുശേഷം പുഷ്പകവിമാനത്തിൽ, പത്നിയായ സീതയോടും അനുജനായ ലക്ഷ്മണനോടും കൂടെ പുഷ്പകവിമാനത്തിലേറി ജന്മനാടായ അയോദ്ധ്യയിലേയ്ക്ക് യാത്ര തിരിച്ചു.
ഹനുമാൻ , വിഭീഷണൻ , സുഗ്രീവൻ , അംഗദൻ തുടങ്ങിയ പ്രമുഖർ അവരെ അനുഗമിച്ചു.
മാർഗ്ഗമദ്ധ്യേ താൻ പണിയിച്ച പാലം കാണാനിടയായ ശ്രീരാമൻ രാവണവധത്തെത്തുടർന്ന് തന്നെ ബാധിച്ച ബ്രഹ്മഹത്യാപാപത്തിന് പരിഹാരമായി ശിവപ്രതിഷ്ഠ നടത്താൻ തീരുമാനിച്ചു.
ഉടനെ, പുഷ്പകവിമാനം നിലത്തിറക്കാൻ അദ്ദേഹം ആഹ്വാനം ചെയ്തു.
തുടർന്ന്, വിമാനത്തിൽ നിന്നിറങ്ങിയ ശ്രീരാമൻ പ്രതിഷ്ഠയ്ക്ക് ഉചിതമായ ശിവലിംഗം കൊണ്ടുവരാൻ ഭക്തനായ ഹനുമാനെ പറഞ്ഞുവിട്ടു.
ഉചിതമായ മുഹൂർത്തം അടുത്തുവരുന്നതിനാൽ അപ്പോൾ പ്രതിഷ്ഠ നടത്താനായിരുന്നു പദ്ധതി.
എന്നാൽ, മുഹൂർത്തസമയമായിട്ടും ഹനുമാനെ കാണാതായപ്പോൾ സമയം തെറ്റരുതല്ലോ എന്ന് വിചാരിച്ച ശ്രീരാമൻ മണലുകൊണ്ട് ഒരു ശിവലിംഗമുണ്ടാക്കി പ്രതിഷ്ഠ നടത്തി.
ഉടനെത്തന്നെ ശിവലിംഗവും കൊണ്ട് മടങ്ങിയെത്തിയ ഹനുമാൻ ഈ കാഴ്ച കണ്ട് ദുഃഖിതനായി.
ഭഗവാൻ തന്നെ വഞ്ചിച്ചെന്ന് തോന്നിയ അദ്ദേഹം ശ്രീരാമൻ പ്രതിഷ്ഠിച്ച ശിവലിംഗം വാലുകൊണ്ട് തകർക്കാൻ ശ്രമിച്ചെങ്കിലും മഹാബലവാനായ അദ്ദേഹത്തിന് അത് അല്പം പോലും തകർക്കാൻ സാധിച്ചില്ല.
ശ്രീരാമൻ നടത്തിയ പ്രതിഷ്ഠയുടെ മാഹാത്മ്യം മനസ്സിലാക്കിയ ഹനുമാൻ തന്റെ ശിവലിംഗം സമീപത്തുതന്നെ പ്രതിഷ്ഠിച്ചു.
ഭക്തനെ ആശ്ലേഷിച്ച ശ്രീരാമൻ, ഹനുമാൻ പ്രതിഷ്ഠിച്ച ശിവലിംഗത്തെയാകും ഭക്തർ ആദ്യം വണങ്ങുകയെന്ന് പറയുകയും ചെയ്തു.
ശ്രീരാമൻ ശിവപ്രതിഷ്ഠ നടത്തിയ സ്ഥലം രാമേശ്വരം എന്നും, പ്രതിഷ്ഠ രാമനാഥൻ എന്നും അറിയപ്പെട്ടു.
ഹനുമാൻ പ്രതിഷ്ഠിച്ച ശിവലിംഗം, വിശ്വനാഥലിംഗം എന്ന് അറിയപ്പെടുന്നു.
ഇന്നും ഭക്തർ വിശ്വനാഥലിംഗത്തെ വണങ്ങിയാണ് രാമനാഥലിംഗത്തെ വണങ്ങാനെത്തുന്നത്.
ഭാരതത്തിലെ ഏറ്റവും വലിയ മഹാക്ഷേത്രങ്ങളിലൊന്നായ രാമേശ്വരം രാമനാഥസ്വാമിക്ഷേത്രം, രാമേശ്വരം നഗരത്തിന്റെ ഒത്ത നടുക്ക് ബംഗാൾ ഉൾക്കടലിന്റെ തീരത്ത് സ്ഥിതിചെയ്യുന്നു.
രാമേശ്വരം പോലീസ് സ്റ്റേഷൻ, നഗരസഭാ കാര്യാലയം, ടൂറിസ്റ്റ് ഇൻഫർമേഷൻ സെന്റർ, ഗവ.
സ്കൂൾ,  വിവിധ കംബോളങ്ങൾ തുടങ്ങിയവ ക്ഷേത്രത്തെ ചുറ്റിപ്പറ്റിയാണ് നിൽക്കുന്നത്.
മുൻ രാഷ്ട്രപതി ഭാരതരത്നം ഡോ. എ.പി.ജെ അബ്ദുൽ കലാമിന്റെ കുടുംബവീട് ക്ഷേത്രത്തിൽ നിന്ന് ഒരു കിലോമീറ്റർ തെക്കുപടിഞ്ഞാറുമാറിയാണ്.
ബാല്യകാലത്ത് ക്ഷേത്രവുമായി ബന്ധപ്പെട്ടുണ്ടായ കഥകൾ അദ്ദേഹം അഗ്നിച്ചിറകുകൾ എന്ന ആത്മകഥയിൽ എഴുതിയിട്ടുണ്ട്.
ക്ഷേത്രത്തെ ചുറ്റിപ്പറ്റി വലിയ ആനപ്പള്ളമതിലുണ്ട്.
ഇതിന് 865 അടി ഉയരവും 567 അടി നീളവുമുണ്ട്.
കിഴക്കും പടിഞ്ഞാറും ഭാഗങ്ങളിൽ വലിയ ഗോപുരങ്ങൾ കാണാം.
കിഴക്കുഭാഗത്തുള്ളതിനാണ് കൂടുതൽ ഉയരം.
കിഴക്കേ ഗോപുരത്തോടുചേർന്ന് വലിയൊരു മണ്ഡപവും പണിതിട്ടുണ്ട്.
ഇതിന്റെ മുകളിൽ നന്ദിയുടെ പുറത്തിരിയ്ക്കുന്ന ശിവനെയും പാർവ്വതിയെയും ഇരുവശത്തുമുള്ള ഗണപതി - സുബ്രഹ്മണ്യന്മാരെയും കൊത്തിവച്ചിട്ടുണ്ട്.
തെക്കും വടക്കും ഭാഗങ്ങളിൽ താരതമ്യേന ചെറിയ ഗോപുരങ്ങളാണുള്ളത്.
ക്ഷേത്രമതിലകത്ത് മൂന്ന് ഇടനാഴികൾ കാണാം.
ഇവയിൽ പുറത്തുള്ള ആദ്യത്തെ ഇടനാഴിയാണ് ലോകത്തിലെ ഏറ്റവും വലിയ ഇടനാഴി.
ഇന്ത്യയിലെ ഏഴ് അത്ഭുതങ്ങളിലൊന്നാണിത് പാണ്ഡ്യരാജാക്കന്മാരും ശ്രീലങ്കയിലെ ജാഫ്ന ആസ്ഥാനമാക്കി ഭരിച്ചിരുന്ന രാജാക്കന്മാരുമാണ് ഇത് നിർമ്മിച്ചത്.
ഇതിനകത്താണ് തമിഴ് ശൈലിയിലുള്ള ക്ഷേത്രക്കൊടിമരവും നന്ദിമണ്ഡപവുമുള്ളത്.
ചുണ്ണാമ്പിലും ഇഷ്ടികയും പണിത, 22 അടി നീളവും 17 അടി വീതിയും 17 അടി ഉയരവുമുള്ള അതിഭീമാകാരമായ നന്ദിവിഗ്രഹമാണ് ക്ഷേത്രത്തിലേത്.
തമിഴ്നാട്ടിലെ ശിവക്ഷേത്രങ്ങളിൽ നന്ദിപ്രതിഷ്ഠകൾക്ക് പൊതുവേ നല്ല വലിപ്പമുണ്ടാകാറുണ്ട്.
നന്ദിമണ്ഡപത്തിന്റെ ഇടതുഭാഗത്ത് (തെക്ക്) പത്തുകൈകളോടുകൂടിയ ഗണപതിഭഗവാന്റെയും വലതുഭാഗത്ത് വള്ളി - ദേവസേനാസമേതനായ സുബ്രഹ്മണ്യസ്വാമിയുടെയും സന്നിധികൾ കാണാം.
ഗണപതി ഇവിടെ 'ആനന്ദഗണപതി' എന്നറിയപ്പെടുന്നു.
അത്യുഗ്രദേവതയാണ് ഈ മൂർത്തി.
സുബ്രഹ്മണ്യസ്വാമി ചതുർഭുജനാണ്.
ഇവർക്കടുത്തുതന്നെയാണ് തമിഴ്നാട്ടിലെ ശിവക്ഷേത്രങ്ങളിലെ സ്ഥിരം സാന്നിദ്ധ്യങ്ങളായ നവഗ്രഹങ്ങളും കുടികൊള്ളുന്നത്.
നന്ദിപ്രതിഷ്ഠ കടന്നാൽ കിഴക്കോട്ട് ദർശനമായി കുടികൊള്ളുന്ന രാമനാഥസ്വാമിയുടെ നടയിലെത്താം.
ഐതിഹ്യത്തെ സാധൂകരിയ്ക്കും വിധം മണലുകൊണ്ടുള്ള ശിവലിംഗമാണ് രാമനാഥസ്വാമിയ്ക്ക്.
ഹനുമാൻ വാലുകൊണ്ട് നടത്തിയ ബലപ്രയോഗത്തിന്റെ അടയാളങ്ങൾ ശിവലിംഗത്തിൽ ഇന്നും വ്യക്തമായി കാണാം.
കരിങ്കല്ലുകൊണ്ട് തീർത്ത ശ്രീകോവിലിലാണ് ഏകദേശം മൂന്നടി ഉയരം വരുന്ന രാമനാഥസ്വാമിയുടെ ശിവലിംഗം കുടികൊള്ളുന്നത്.
ഇതിന്റെ താഴികക്കുടം സ്വർണ്ണം പൂശിയിട്ടുണ്ട്.
രാമനാഥസ്വാമിയുടെ ശ്രീകോവിലിന് തെക്കുഭാഗത്താണ് പർവ്വതവർദ്ധിനി അമ്മന്റെ സന്നിധി.
സാധാരണയായി ശിവന്റെ ഇടതുഭാഗത്ത് കുടികൊള്ളാറുള്ള പാർവ്വതി, ഇവിടെ വലതുവശത്ത് വന്നത് എടുത്തുപറയേണ്ട വസ്തുതയാണ്.
കൂടാതെ, ശ്രീരാമൻ, സീത, ലക്ഷ്മണൻ, ഹനുമാൻ എന്നിവരുടെ വിഗ്രഹങ്ങളും ശ്രീലകത്തുണ്ട്.
രാമനാഥസ്വാമിക്ഷേത്രത്തിന്റെ വടക്കുഭാഗത്താണ് വിശ്വനാഥസ്വാമിയുടെ പ്രതിഷ്ഠയുള്ളത്.
ഇതാണ് ഹനുമാൻ പ്രതിഷ്ഠിച്ച മൂർത്തി എന്ന് പറയപ്പെടുന്നു.
ആദ്യപൂജയേറ്റുവാങ്ങുന്നതും വിശ്വനാഥസ്വാമിയാണ്.
പ്രസിദ്ധമായ കാശീ വിശ്വനാഥസ്വാമിക്ഷേത്രത്തിലെ പ്രതിഷ്ഠയുടെ അതേ പേരാണ് പ്രതിഷ്ഠയ്ക്കെന്നത് ശ്രദ്ധേയമാണ്.
വിശ്വനാഥസ്വാമിയോടൊപ്പം ഇടതുവശത്ത് പ്ത്നിയായ വിശാലാക്ഷിയുമുണ്ട്.
ഇതും കാശിയുമായുള്ള ബന്ധം കാണിയ്ക്കുന്നു (കാശിയിൽ ശിവൻ വിശ്വനാഥനായും പാർവ്വതി വിശാലാക്ഷിയായും കുടികൊള്ളുന്നു).
ഒരുപാട് ഉപദേവതാസന്നിധികളുള്ള പുണ്യസങ്കേതമാണ് രാമേശ്വരം ക്ഷേത്രം.
ശ്രീകോവിലിന്റെ തെക്കുഭാഗത്ത് ശിവന്റെ സന്ന്യാസരൂപമായ ദക്ഷിണാമൂർത്തി കുടികൊള്ളുന്നു.
തമിഴ്നാട്ടിലെ ശിവസന്നിധികളിൽ ദക്ഷിണാമൂർത്തിപ്രതിഷ്ഠ സാധാരണമാണ്.
കൂടാതെ പത്നിയായ ഉഷാദേവിയോടൊപ്പം കുടികൊള്ളുന്ന സൂര്യഭഗവാൻ , ക്ഷേത്രത്തിലെ ആദ്യപ്രതിഷ്ഠയായ ഗന്ധമാദന ലിംഗം, വിഭീഷണൻ പ്രതിഷ്ഠിച്ചതെന്ന് പറയപ്പെടുന്ന ജ്യോതിലിംഗം, സരസ്വതി , നടരാജൻ (രണ്ട് വിഗ്രഹങ്ങൾ), ദുർഗ്ഗ എന്നിവരുടെ പ്രതിഷ്ഠകളുണ്ട്.
രാമേശ്വരം ക്ഷേത്രത്തിന്റെ പടിഞ്ഞാറേഗോപുരം രാമേശ്വരം ക്ഷേത്രത്തിന്റെ പടിഞ്ഞാറേഗോപുരം രാമേശ്വരം ക്ഷേത്രത്തിന്റെ ചുറ്റ്മ്പലം രാമേശ്വരം ക്ഷേത്രത്തിലെ ഇടനാഴിയുടെ ഒരു കാഴ്ച ഇവകൂടി കാണുക രാമേശ്വരം ധനുഷ്കോടി ജ്യോതിർലിംഗങ്ങൾ
രാമേശ്വരി നെഹ്രു രാമേശ്വരി നെഹ്രു
രാമേശ്വരി നെഹ്രു (ജീവിതകാലം: 1886-1996), രാമേശ്വരി റെയ്ന എന്ന പേരിൽ 1886 ൽ ജനിച്ചു.
അവർ ഇന്ത്യയിലെ വളരെ പ്രമുഖയായ ഒരു സാമൂഹിക പ്രവർത്തകയായിരുന്നു.
സ്ത്രീകളുടെയം പാവപ്പെട്ടവരുടെയു ഉന്നമനത്തിനായി പ്രവർത്തിച്ചിരുന്നു.1902 ൽ രാമേശ്വരി, മോത്തിലാൽ നെഹ്രുവിൻറെ അനന്തരവാനായ ബ്രിജ്‍ലാൽ നെഹ്രുവിനെ വിവാഹം കഴിച്ചു.
അവരുടെ പുത്രനായ ബ്രജ് കുമാർ നെഹ്രു ഒരു സർക്കാർ ഉദ്യോഗസ്ഥനും വിവിധ സംസ്ഥാനങ്ങളിൽ ഗവർണറായി സേവനമനുഷ്ടിച്ചിട്ടുള്ളയാളുമായിരുന്നു.
കോപ്പൻഹെഗനിൽ നടന്ന ലോക വനിതാ കോൺഗ്രസിനെയും കെയ്റോയിൽ 1961 ൽ നടന്ന ആദ്യ ആഫ്രോ-ഏഷ്യൻ വനിതാ കോൺഫറൻസിനെയും നയിച്ചത് രാമേശ്വരി നെഹ്രുവായിരുന്നു.
രാമായണത്തിലെ സ്ത്രീ കഥാപാത്രങ്ങൾ കഥാപാത്രം കുറിപ്പ് അദിതി ബ്രഹ്മാവിന്റെ പൌത്രനായ കശ്യപന്റെ ഭാര്യ അനസൂയ സപ്തർഷികളിൽ ഒരാളായ അത്രിമഹർഷിയുടെ ഭാര്യ കൗസല്യ ദശരഥന്റെ മൂന്നു ഭാര്യമാരിൽ മൂത്തവൾ കൈകേയി ദശരഥന്റെ മൂന്ന് ഭാര്യമാരിൽ രണ്ടാമത്തവൾ സുമിത്ര ദശരഥന്റെ മൂന്ന് ഭാര്യമാരിൽ മൂന്നാമത്തവൾ ശാന്ത ദശരഥന് കൗസല്യയിൽ ജനിച്ച പുത്രി.
അംഗരാജാവിൻ്റെ വളർത്തുപുത്രി.
മഹർഷി ഋഷ്യശൃംഗൻ്റെ പത്നി.
സീത ജനകന്റെ വളർത്തുപുത്രി, രാമന്റെ ഭാര്യ ഊർമ്മിള ജനകന്റെ പുത്രി.
സീതയുടെ സഹോദരി.
ലക്ഷ്മണന്റെ പത്നി മാണ്ഡവി ദശരഥന്റെ നാലുമക്കളിൽ ഒരാളായ ഭരതന്റെ പത്നി.
ജനകന്റെ അനുജനായ കുശദ്വജന്റെ രണ്ടു പുത്രിമാരിൽ ഒരുവൾ ശ്രുതകീർത്തി ദശരഥന്റെ നാലുമക്കളിൽ ഒരാളായ ശത്രുഘ്നൻറെ പത്നി.
ജനകന്റ് അനുജനായ കുശദ്വജന്റെ രണ്ടു പുത്രിമാരിൽ ഒരുവൾ മന്ഥര കൈകേയിയുടെ ദാസി ശബരി ഉത്തമഭക്തയായ ഒരു സന്യാസിനി അഞ്ജന വാനരനായ കേസരിയുടെ പത്നി.
ഹനുമാൻ്റെ മാതാവ്.
താര വാനര രാജാവായ ബാലിയുടെ പത്നി രുമ സുഗ്രീവൻ്റെ പത്നി.
ത്രിജട അശോകവനത്തിൽ സീതയുടെ കാവലിനായി നിയോഗിക്കപ്പെട്ട ഒരു രാക്ഷസി മണ്ഡോദരി പഞ്ചകന്യകമാരിൽ ഒരാൾ, രാവണന്റെ ഭാര്യ വജ്രമാല കുംബകർണൻ്റെ പത്നി.
സരമ വിഭീഷണൻ്റെ പത്നി കൈകസി രാവണന്റെ അമ്മ താടക താടകാവനത്തിലെ രാക്ഷസി, കൈകസിയുടെ അമ്മ ശൂർപ്പണഖ രാക്ഷസരാജാവായ രാവണന്റെ സഹോദരി സുലോചന ലങ്കാപതി രാവണൻ്റെ പുത്രനായ മേഘനാഥൻ്റെ പത്നി.
സുനൈന മിഥിലയിലെ റാണി.
രജർഷി ജനകൻ്റെ പത്നി.
സീതയുടെയും ഉർമിളയുടെയും മാതാവ്.
ചന്ദ്രഭാഗ സാങ്കാശ്യയിലെ റാണി.
ജനകൻ്റെ അനുജനായ കുശധ്വജൻ്റെ പത്നി.
മാണ്ഡവിയുടെയും ശ്രുതകീർത്തിയുടെയും മാതാവ്.
അഹല്യ ഗൗതമമുനിയുടെ പത്നി.
സദാനന്ദൻ്റെ മാതാവ്.
വേദവതി വിഷ്ണുവിനെ പതിയാക്കുവാൻ തപസ്സനുശ്ഠിച്ച ഒരു സന്യാസിനി.
സീതയുടെ പൂർവ്വജന്മം.
രാമിസെട്ടി മുരളി ഇംഗ്ലീഷ് വിലാസം https://ml.wikipedia.org/wiki/Ramisetti_Murali
ഒരു ഇന്ത്യൻ സാമൂഹിക പ്രവർത്തകനും ആക്ടിവിസ്റ്റുമാണ് രാമിസെട്ടി മുരളി (ജനനം 30 ജൂലൈ 1963) ജലം, കൃഷി, ബാലവേല ഉന്മൂലനം, ആരോഗ്യം, പോഷകാഹാരം , മാലിന്യ സംസ്കരണം എന്നിവ ഉൾപ്പെടുന്ന പരിസ്ഥിതി, സിവിൽ സൊസൈറ്റി സംരംഭങ്ങളിൽ ഏർപ്പെട്ടിരിക്കുന്നു.
ദക്ഷിണേഷ്യൻ രാജ്യങ്ങളിലെ പ്രാദേശിക ജലാശയമായ സൗത്ത് ഏഷ്യയിലെ ശുദ്ധജല പ്രവർത്തന ശൃംഖലയുടെ (FANSA) തലവനാണ് മുരളി.
സെക്കന്തരാബാദ് ആസ്ഥാനമായുള്ള മോഡേൺ ആർക്കിടെക്‌ട്‌സ് ഫോർ റൂറൽ ഇന്ത്യ (MARI) യുടെ സ്ഥാപക-ഡയറക്‌ടറും കൂടിയാണ്.
മുരളിയുടെ നവീകരണ സംരംഭങ്ങൾ പലർക്കും ആവേശം പകർന്നു.
മെച്ചപ്പെട്ട ലോകത്തെക്കുറിച്ചുള്ള തന്റെ ദർശനങ്ങളെ യാഥാർത്ഥ്യത്തിലേക്ക് വരയ്ക്കാൻ കഴിയുന്നവരിൽ മുരളിയും ഉൾപ്പെടുന്നുവെന്ന് BRINQ-ലെ പാട്രിക് ഡോണഹ്യൂ എഴുതി.
2011-ൽ, ജലസ്രോതസ്സുകളുടെ ഭീഷണിയെക്കുറിച്ച് ഇംഗ്ലണ്ടിൽ ബറോണസ് കിന്നോക്ക് അധ്യക്ഷനായ ഒരു സർവകക്ഷി പാർലമെന്ററി ഗ്രൂപ്പിൽ മുരളി സംസാരിച്ചു.
ഗ്രാമവികസനമാണ് മുരളിയുടെ താൽപ്പര്യങ്ങളുടെ പ്രധാന ശ്രദ്ധാകേന്ദ്രം, കഴിഞ്ഞ ഏതാനും പതിറ്റാണ്ടുകളായി കമ്മ്യൂണിറ്റി പരിപാടികളിൽ സജീവമായി പങ്കെടുക്കുന്നു.
ഭരണകൂടത്തിനെതിരായ ബലപ്രയോഗത്തിലൂടെ ദുരിതമനുഭവിക്കുന്ന ജനങ്ങളെ ലഘൂകരിക്കാൻ നക്‌സലിസം ശ്രമിച്ചപ്പോൾ, പങ്കാളിത്ത മാനേജ്‌മെന്റിലൂടെയുള്ള മുരളിയുടെ സമീപനം വാറങ്കൽ ഗ്രാമപ്രദേശങ്ങളിൽ സ്‌കൂളുകൾ സ്ഥാപിക്കാൻ സഹായിച്ചത് സംസ്ഥാന വിദ്യാഭ്യാസ ഉദ്യോഗസ്ഥരെ ചൊടിപ്പിച്ചു.
വാൾട്ടെയറിലും നാഗ്പൂരിലും സോഷ്യൽ വർക്ക് പഠനം പൂർത്തിയാക്കിയ ശേഷം, മുരളി 1980-കളിൽ ഹൈദരാബാദ് ആസ്ഥാനമായുള്ള സെന്റർ ഫോർ എൻവയോൺമെന്റൽ കൺസേൺസിൽ സാമൂഹിക പ്രവർത്തനങ്ങൾക്കായി പ്രവർത്തിക്കാൻ തുടങ്ങി.
അദ്ദേഹത്തിന്റെ ആഹ്വാനത്തെ തുടർന്ന് തെലങ്കാനയിലെ വാറങ്കൽ മേഖല കേന്ദ്രീകരിച്ച് മോഡേൺ ആർക്കിടെക്‌സ് ഫോർ റൂറൽ ഇന്ത്യ (MARI) ആരംഭിച്ചു.
Writings Small Support Big Makeover - Case studies of Saksham project (with K. Suresh, M. Venkanna and Rama Jyothi) .
Hyderabad : MARI.
Formative Research to Develop Appropriate Participatory Approaches towards Water, Sanitation, and Hygiene in Rural Areas (with Depinder Kapur and Nafisa Barot) .
New Delhi : India WASH Forum.
Faecal waste management in smaller cities across South Asia:  Getting right the policy and practice (with Shubhagato Dasgupta, Nikhil George and Depinder Kapur) .
New Delhi : Centre for Policy Research.
FANSA's reflections on SACOSAN VI outcomes: 2016 .
London : End Water Poverty.
Leave no one behind - Voices of Women, Adolescent Girls, Elderly and Differently-Abled People and Sanitation Workers (with Archana Patkar) .
Geneva : WSSCC.
Learning and achievements of SWA Global platform and its relevance to achieving Hygiene and Sanitation Development in India .
New York : Sanitation and Water for All.
SACOSAN V Declaration Commitment Indicators .
New Delhi : Government of India, Ministry of Drinking Water and Sanitation.
The human right to safe drinking water and sanitation in law and policy - a sourcebook (with Catarina de Albuquerque, Helene Boussard, et al.) .
Berlin : WASH United.
Debt and Deep Well (with D. Venkateshwarlu and K. Srinivas) .
Warangal : CARE-MARI ICNGO programme.
മബോളോ ഇംഗ്ലീഷ് വിലാസം https://ml.wikipedia.org/wiki/Diospyros_blancoi
എബണി , പെർസിമെൻ എന്നിവയുൾപ്പെടുന്ന ഡയസ്പൈറോസ് ജനുസിൽ പെടുന്ന ഒരു ഫലവൃക്ഷമാണ് മബോളോ അല്ലെങ്കിൽ വെൽവെറ്റ് ആപ്പിൾ.
( ശാസ്ത്രീയനാമം : Diospyros discolor ) .
കാമഗോങ്ങ്, വെണ്ണപ്പഴം (ബട്ടർ ഫ്രൂട്ട്) എന്നീ നാടൻ പേരുകളും അതിനുണ്ട്.
ആഹാരയോഗ്യമായ അതിന്റെ ഫലം നുനുത്ത രോമങ്ങൾ കൊണ്ടു പൊതിഞ്ഞ്, വില്ലീസുപട്ടുപോലെ മൃദുവായ തൊലിയോടു കൂടിയതാണ്.
ചുവപ്പു കലർന്ന തവിട്ടു നിറമുള്ള തൊലിക്കുള്ളിൽ, ക്രീമോ, പിങ്കോ നിറമുള്ള മാംസളഭാഗം കാണാം.
ഉൾഭാഗം സുഗന്ധമാണെങ്കിലും തൊലിയുടെ പ്രത്യേകതകൊണ്ട് പഴത്തിന്റെ മണം അഴുകിയ പാൽക്കട്ടിയേയോ പൂച്ചകാഷ്ടത്തെയോ അനുസ്മരിപ്പിച്ചേക്കാം.
അതിനാൽ ഫ്രെഞ്ച് അധീനതയിലുണ്ടായിരുന്ന റിയൂണിയൻ ദ്വീപിലും മറ്റും ഇതിനു 'പൂച്ചക്കാഷ്ടം' എന്നർത്ഥമുള്ള   "കക്കാ ദി ഷാറ്റ്" എന്ന പേരു തന്നെയുണ്ട്.
ഈ സസ്യത്തിന്റെ സ്വദേശം ഫിലിപ്പീൻസ് ആണ് .
അവിടത്തെ സെബൂ ദ്വീപിൽ മബോളോ എന്ന പേരിൽ ഒരു പ്രദേശം തന്നെയുണ്ട്.
പ്യൂവെർട്ടോ റിക്കോ ദ്വീപ് , ബംഗ്ലാദേശ് , ശ്രീലങ്ക തുടങ്ങിയ നാടുകളിലും ഇതു കാണപ്പെടുന്നു.
കൃഷി മബോളോ മബോളോ (അരിഞ്ഞത്) മബോളോ വിത്തുകൾ മബോളോപ്പഴം
ആൺ-പെൺ ജാതികളുള്ള ഏകലിംഗിയായ സസ്യമാണിത്.
ഈ ഉഷ്ണമേഖലാസസ്യത്തിന് സമുദ്രനിരപ്പിലും, അതിനു 2400 അടി ഉയരത്തിലും വരെ വിവിധയിനം മൺ-ഭൂപ്രകൃതികളിൾ വളരാനാകും.
ആണ്ടുമുഴുവനും സാമാന്യമായ വർഷപാതം ഇതിനാവശ്യമാണ്.
കുരു നട്ടു വളർത്തുന്ന മരങ്ങൾ കായ്ക്കാൻ 6-7 വർഷമെടുക്കുമ്പോൾ, ശാഖകൾ മുറിച്ചു നട്ടു പിടിപ്പിക്കുന്നവ 3-4 വർഷത്തിനുള്ളിൽ കായ്ക്കുന്നു.
ആകൃതിയിലും നിറത്തിലും, രുചിയിലും ഒട്ടേറെ വ്യത്യസ്തത ഉണ്ടാകാൻ മാത്രം ജനിതകവൈജാത്യമുള്ള സസ്യമാണിത്.
കൃഷി ചെയ്യപ്പെടുന്ന ഇനങ്ങളിൽ ചിലത്, പഴത്തിൽ കുരു ഇല്ലാത്തവയാണ്.
വലിയ കുരു പഴത്തിന്റെ ഉൾഭാഗം നിറഞ്ഞ് ആഹാരയോഗ്യമായ മാസളഭാഗത്തെ പരിമിതപ്പെടുത്തുന്നതിനാൽ, കുരു ഇല്ലാത്ത ഇനങ്ങൾക്ക് കൃഷിക്കാർക്കിടയിൽ പ്രിയം കൂടുതലുണ്ട്.
തടി കാമഗോങ്ങ് തടിയിൽ തീർത്ത കസേര
ഈ ചെടിയുടെ സ്വദേശമായ ഫിലിപ്പീൻസിൽ , കാമഗോങ്ങ് എന്ന പേര് മരത്തേയും മബോളോ എന്ന പേര് പഴത്തേയും സൂചിപ്പിക്കുന്നു.
ഇതിന്റെ തടി സാന്ദ്രവും ഏറെ ഉറപ്പുമുള്ളതും കറുത്തതുമാണ്.
കഠിനതയ്ക്കു പേരുകേട്ട മറ്റു പലയിനം തടികൾക്കും ഉള്ളതു പോലെ ഇരുമ്പുതടി(Iron wood) എന്ന പേര് ഇതിനുമുണ്ട്.
ഫർണിച്ചർ, അലങ്കാരവസ്തുക്കൾ എന്നിവയുടെ നിർമ്മാണത്തിന് ഈ തടി ഉപയോഗിക്കാറുണ്ട്.
ആയോധനകലകളിലെ ഉപകരണങ്ങളും ഈ തടി ഉപയോഗിച്ച് നിർമ്മിക്കാറുണ്ട്.
വംശനാശഭീഷണിയുള്ള ഈ സസ്യത്തിനു ഫിലിപ്പീൻസിൽ നിയമസംരക്ഷണമുള്ളതിനാൽ, തടിയുടെ കയറ്റുമതിയ്ക്ക് വനം വകുപ്പിന്റെ പ്രത്യേകാനുമതി ആവശ്യമാണ്.
അവലംബം ↑ ↑ Mabolo, Pinoy organics.com Archived 2012-01-28 at the Wayback Machine .
പുറം കണ്ണികൾ വിക്കിസ്പീഷിസിൽ Diospyros blancoi എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Diospyros blancoi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മന്നാർഗുഡി സാംബശിവഭാഗവതർ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
കർണ്ണാടക സംഗീതജ്ഞനും ഹരികഥാകാരനുമായിരുന്നു മന്നാർഗുഡി സാംബശിവഭാഗവതർ .
(1912–2004).
തമിഴിലും തെലുങ്കിലും സംസ്കൃതത്തിലുമായി അദ്ദേഹം മൂവായിരത്തോളം കീർത്തനങ്ങൾ ചിട്ടപ്പെടുത്തിയിട്ടുണ്ട്.
മന്വന്തരം
ഹൈന്ദവ വിശ്വാസ പ്രകാരം അനന്തമായ കാലത്തെ പല കാലചക്രങ്ങളായി വിഭജനം ചെയ്യുന്നു.
ഇതിൽ ഒട്ടനേകം വർഷങ്ങൾ കൂടിയ ഒരോ ഘട്ടത്തെയും ഒരോ യുഗം (ദേവനാഗരി: युग) ആയി അറിയപ്പെടുന്നു.
കൃതയുഗം , ത്രേതായുഗം , ദ്വാപരയുഗം , കലിയുഗം എന്നിങ്ങനെ നാല് യുഗങ്ങളുണ്ട്.
എഴുപത്തിയൊന്ന് ചതുർയുഗങ്ങൾ ചേരുന്നതാണ് ഒരു മന്വന്തരം .
ഈ കാലഗണനപ്രകാരം നാം ജീവിക്കുന്ന കാലഘട്ടം കാലചക്രത്തിന്റെ അവസാനയുഗമായ കലിയുഗത്തിന്റെ ആറാം സഹസ്രാബ്ദമാണ്.
ഋതുക്കൾ ആവർത്തിക്കുന്നതു പോലെ ഈ ചതുർയുഗങ്ങൾ (മഹായുഗങ്ങൾ) ആവർത്തിക്കപ്പെടുന്നതായി കണക്കാക്കുന്നു.
ചതുർദശ മന്വന്തരംബ്രഹ്മാവിൻറെ ഒരു പകലായ കൽപം ആയിരം മഹായുഗം കൂടിയതാണെന്ന് പുരാണങ്ങളിൽ പറഞ്ഞു കാണാം.
ഓരോ മന്വന്തരത്തിലും71 സത്യയുഗവും 71 ത്രേതായുഗവും 71 ദ്വാപര യുഗവും 71 കലിയുഗവും ഉണ്ട് .
ഇപ്പോൾ നടന്നുകൊണ്ടിരിക്കുന്ന കലിയുഗം 28-ാമത്തെതാണ് .
ചതുർദശ മന്വന്തതരത്തിൽഒരു സപ്ത മന്വന്തരം സൃഷ്ട്യുൻമുഖവുംമറ്റേ സപ്തമന്വന്തരം പ്രളയോൻ മുഖവും അത്രേ .
ആദ്യത്തേത് പകൽമന്വന്തരം രണ്ടാമത്തേത് രാത്രി മന്വന്തരം .
ഈ പകൽ രാത്രികൾ ഒന്നിച്ചു കൂടിയത് ഒരു ദിവസമന്വന്തരം .
അങ്ങനെ മന്വന്തരങ്ങൾ ഏഴെണ്ണം ഉണ്ടെന്നു പറയാം.
ഓരോ മന്വന്തരത്തിനും അധിപനായി ഒരു മനുവും ഉണ്ട് .
മഫ്ദേത്
പുരാതന ഈജിപ്റ്റിൽ ആരാധിച്ചിരുന്ന ഒരു ദേവിയാണ് മഫ്ദേത് (ഇംഗ്ലീഷ്: Mafdet ).
തേൾ, പാമ്പ് തുടങ്ങിയ ജീവികളിൽനിന്നും സംരക്ഷണം നൽകുന്ന ദേവിയാണ് മഫ്ദേത് എന്നാണ് വിശ്വാസം.
സാധാരണയായി ഒരു കീരിയുടെ രൂപത്തിലോ അല്ലെങ്കിൽ മാർജ്ജാരവംശത്തിൽ പെട്ട മറ്റേതെങ്കിലും ജീവിയുടെ രൂപത്തിലോ ആണ് മഫ്ദേത് ദേവിയെ ചിത്രികരിക്കാറുള്ളത്.
ഒന്നാം രാജവംശകാലത്തുതന്നെ മഫ്ദേത് ആരാധന നിലനിന്നിരുന്നതായി കരുതുന്നു.
She is also mentioned in theof the പുരാതന സാമ്രാജ്യത്തിലെ പിരമിഡ് ലിഖിതങ്ങളിലും മഫ്ദേത് ദേവിയെ പരാമർശിക്കുന്നുണ്ട്.
സൂര്യദേവനായ റായെ ദുർനാഗങ്ങളിൽനിന്നും മഫ്ദേത് ദേവി സംരക്ഷിക്കുന്നു എന്നായിരുന്നു ഈ സങ്കല്പം.
അവലംബം ↑ Wilkinson, Richard H. The Complete Gods and Goddesses of Ancient Egypt .
p. 196.
ISBN 0-500-05120-8 ↑
മബാദ്-എ-ജദീദിയത് സേ നായേ അഹദ് കി തഖിയത് തക് ഇംഗ്ലീഷ് വിലാസം https://ml.wikipedia.org/wiki/Mabad-e-Jadidiat_Se_Naye_Ahed_Ki
നിസാം സിദ്ദിഖി രചിച്ച ഉറുദു സാഹിത്യ വിമർശന ലേഖനങ്ങളുടെ സമാഹാരമാണ് മബാദ്-എ-ജദീദിയത് സേ നായേ അഹദ് കി തഖിയത് തക് (വിമർശനം) .
മന്നാർഗുഡി ഈശ്വരൻ ഇംഗ്ലീഷ് വിലാസം https://ml.wikipedia.org/wiki/Mannargudi_Easwaran
ഒരു മൃദംഗ വിദ്വാനും കർണ്ണാടിക് സംഗീതജ്ഞനുമാണ് മന്നാർഗുഡി എ. ഈശ്വരൻ (Mannargudi A Easwaran) ( തമിഴ് : மன்னார்குடி ஈஸ்வரன் ).
കേന്ദ്ര സംഗീത നാടക അക്കാദമി അവാർഡ് നേടിയിട്ടുണ്ട് .
1947 ഏപ്രിൽ 1ന് ജനിച്ചു.
പിതാവ് അയ്യപ്പ ദീക്ഷിതർ.
മാതാവ്, ജാനകിയമ്മാൾ.
എട്ടാമത്തെ വയസ്സിൽ മൃദംഗവാദനം ആരംഭിച്ചു.
മദ്രാസ് സർവ്വകലാശാലയിൽ നിന്ന് ബിരുദം നേടി.
ആകാശവാണിയിൽ 23 വർഷക്കാലം സേവനം ചെയ്തു .
ചിത്രശാല മന്നാർഗുഡി ഈശ്വരൻ കാഞ്ഞങ്ങാട് മാരിയമ്മ സംഗീതസഭയിൽ കുന്നക്കുടി ബാലമുരളീകൃഷ്ണയ്ക്ക് മൃദംഗം വായിക്കുന്നു.
മന്നാർഗുഡി ഈശ്വരൻ അവലംബം
മന്മഥ് നാഥ് ഗുപ്ത ഇംഗ്ലീഷ് വിലാസം https://ml.wikipedia.org/wiki/Manmath_Nath_Gupta
ഒരു ഇന്ത്യൻ വിപ്ലവകാരിയും സാഹിത്യകാരനുമാണ് മന്മഥ് നാഥ് ഗുപ്ത (1908 ഫെബ്രുവരി 7 - 2000 ഒക്ടോബർ 26).
പതിമൂന്നാം വയസ്സിൽ ഇന്ത്യൻ സ്വാതന്ത്ര്യ സമര പ്രസ്ഥാനത്തിലേക്കു കടന്നുവന്ന അദ്ദേഹം ഹിന്ദുസ്ഥാൻ റിപ്പബ്ലിക്കൻ അസോസിയേഷൻ പോലുള്ള വിപ്ലവസംഘടനകളിൽ പ്രവർത്തിച്ചിട്ടുണ്ട്.
1925-ലെ കകൊരി തീവണ്ടി കൊള്ളയുമായി ബന്ധപ്പെട്ട് അറസ്റ്റിലാവുകയും പതിനാലു വർഷം ജയിൽ ശിക്ഷ അനുഭവിക്കുകയും ചെയ്തു.
1937-ൽ ജയിൽ മോചിതനായ ശേഷം ഇന്ത്യയിലെ ബ്രിട്ടീഷ് ഭരണത്തിനെതിരെ ലേഖനങ്ങളും പുസ്തകങ്ങളും എഴുതി.
1939-ൽ വീണ്ടും അറസ്റ്റിലായ മന്മഥ് നാഥിനെ 1946-ലാണ് ജയിൽ മേചിതനാക്കിയത്.
ഇന്ത്യൻ സ്വാതന്ത്ര്യ സമരവുമായി ബന്ധപ്പെട്ട് ഹിന്ദി , ഇംഗ്ലീഷ് , ബംഗാളി എന്നീ ഭാഷകളിൽ നിരവധി പുസ്തകങ്ങൾ ഇദ്ദേഹം രചിച്ചിട്ടുണ്ട്.
ദേ ലിവ്ഡ് ഡെയ്ഞ്ചറസ്ലി - റെംനിസൻസ് ഓഫ് എ റെവല്യൂഷണറി ആണ് ഇദ്ദേഹത്തിന്റെ ഏറ്റവും പ്രശസ്തമായ കൃതി.
ആജ്കൽ എന്ന ഹിന്ദി സാഹിത്യ മാസികയിൽ എഡിറ്ററായും ഇദ്ദേഹം പ്രവർത്തിച്ചിട്ടുണ്ട്.
1908 ഫെബ്രുവരി 7-ന് ബ്രിട്ടീഷ് ഇന്ത്യയിലെ യുണൈറ്റഡ് പ്രൊവിൻസ് സംസ്ഥാനത്തിലുള്ള ബനാറസിലാണ് മൻമഥ് നാഥ് ഗുപ്ത ജനിച്ചത്.
വീരേശ്വർ ഗുപ്തയാണ് പിതാവ്.
മൻമഥിന്റെ മുത്തച്ഛൻ ആദ്യപ്രസാദ് ഗുപ്തയും കുടുംബവും 1880-ൽ ബംഗാളിൽ നിന്ന് ഉത്തർ പ്രദേശിലേക്കു കുടിയേറിവരാണ്.
നേപ്പാളിലെ വിരാട് നഗറിലുള്ള ഒരു വിദ്യാലയത്തിൽ പ്രാഥമിക വിദ്യാഭ്യാസം പൂർത്തിയാക്കിയ മന്മഥ് നാഥ് തുടർപഠനത്തിനായി കാശി വിദ്യാപീഠത്തിൽ ചേർന്നു ഇന്ത്യൻ സ്വാതന്ത്ര്യ സമര പ്രസ്ഥാനത്തിലേക്ക്
പതിമൂന്നാം വയസ്സിൽ ഇന്ത്യൻ സ്വാതന്ത്ര്യ സമര പ്രസ്ഥാനത്തിലേക്ക് കടന്നു വന്ന മൻമഥ് നാഥ് പ്രധാനമായും വിപ്ലവസംഘടനകളിലാണ് പ്രവർത്തിച്ചിരുന്നത്.
1921-ൽ ബനാറസിലേക്കു പുറപ്പെട്ട ബ്രിട്ടീഷ് രാജാവ് എഡ്വേർഡ് എട്ടാമനെ സ്വീകരിക്കുന്നതിനുള്ള ചടങ്ങ് ബഹിഷ്കരിക്കണമെന്ന് ആവശ്യപ്പെട്ടുകൊണ്ടുള്ള ലഘുലേഖകൾ വിതരണം ചെയ്തതിന്റെ പേരിൽ മൻമഥ് നാഥ് അറസ്റ്റിലായി.
ഇന്ത്യയിലെ ബ്രിട്ടീഷ് ഭരണത്തോടു സഹകരിക്കില്ലെന്നു കോടതിയിൽ വ്യക്തമാക്കിയ അദ്ദേഹത്തിനു മൂന്നു മാസം ജയിൽ ശിക്ഷ ലഭിച്ചു.
കോൺഗ്രസിലെ പ്രവർത്തനങ്ങൾ
ഇന്ത്യൻ നാഷണൽ കോൺഗ്രസിൽ ചേർന്ന മൻമഥ് നാഥിന് സംഘടനയുടെ പ്രവർത്തനങ്ങളിൽ ആദ്യം മുതൽ തന്നെ അസംതൃപ്തി തോന്നിത്തുടങ്ങിയിരുന്നു.
1922-ൽ ചൗരീ ചൗര സംഭവത്തെ തുടർന്ന് ഗാന്ധിജി നിസ്സഹകരണ പ്രസ്ഥാനം അവസാനിപ്പിച്ചതിൽ പ്രതിഷേധിച്ചുകൊണ്ട് മൻമഥ് നാഥ് കോൺഗ്രസിൽ നിന്നു രാജിവച്ചു.
ഹിന്ദുസ്ഥാൻ റിപ്പബ്ലിക്കൻ അസോസിയേഷൻ
സായുധകലാപത്തിലൂടെ മാത്രമേ ഇന്ത്യയിലെ ബ്രിട്ടീഷ് ഭരണം അവസാനിപ്പിക്കുവാൻ കഴിയൂ എന്ന ആശയത്തിൽ പ്രവർത്തിച്ചിരുന്ന വിപ്ലവപ്രസ്ഥാനങ്ങളിലേക്ക് അദ്ദേഹം ആകൃഷ്ടനായി.
ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷൻ എന്ന വിപ്ലവ സംഘടനയിൽ ചേർന്ന അദ്ദേഹം ബ്രിട്ടീഷുകാർക്കെതിരെ വിപ്ലവപ്രവർത്തനങ്ങൾ ആരംഭിച്ചു.
ചന്ദ്ര ശേഖർ ആസാദിനെ ഈ സംഘടനയിലേക്കു കൊണ്ടു വന്നത് മൻമഥ് നാഥായിരുന്നു.
കകോരി ട്രെയിൻ കൊള്ള
1925 ഓഗസ്റ്റ് 9-ന് കകൊരിയ്ക്കു സമീപം മൻമദ് നാഥ് ഉൾപ്പെടെയുള്ള 10 വിപ്ലവകാരികൾ ഒരു തീവണ്ടി തടഞ്ഞുനിർത്തി ബ്രിട്ടീഷ് സർക്കാരിന്റെ പണപ്പെട്ടികൾ കൊള്ളയടിച്ച സംഭവമാണ് കകൊരി ട്രെയിൻ കൊള്ള .
മൻമദിന്റെ തോക്കിൽ നിന്നുള്ള വെടിയേറ്റ് അഹമ്മദ് അലി എന്ന യാത്രക്കാരൻ കൊല്ലപ്പെട്ടിരുന്നു.
മൻമഥ് ഉൾപ്പെടെ എല്ലാ വിപ്ലവകാരികളും അറസ്റ്റ് ചെയ്യപ്പെട്ടു.
ഒരു കൗമാരപ്രായക്കാരനായതിനാൽ മൻമഥിനു വധശിക്ഷ ലഭിച്ചില്ല.
14 വർഷം കഠിനതടവിനു വിധിക്കപ്പെട്ട അദ്ദേഹം 1937-ലാണ് ജയിൽമോചിതനായത്.
അതിനുശേഷം ബ്രിട്ടീഷ് ഭരണത്തിനെതിരെ പുസ്തകങ്ങളും മറ്റും രചിച്ചതിന്റെ പേരിൽ 1939-ൽ വീണ്ടും അറസ്റ്റിലായി.
ജീവപര്യന്തം ശിക്ഷ ലഭിച്ചുവെങ്കിലും 1946-ൽ മോചിതനായി.
ആൻഡമാനിലെ കുപ്രസിദ്ധമായ സെല്ലുലാർ ജയിലിലും അദ്ദേഹം തടവിൽ കഴിഞ്ഞിട്ടുണ്ട്.
ഇന്ത്യക്കു സ്വാതന്ത്യം ലഭിക്കുന്നതിന് ഒരു വർഷം മുമ്പ് 1946-ൽ ജയിൽ മോചിതനായ അദ്ദേഹം ഇന്ത്യൻ രാഷ്ട്രീയത്തെ സംബന്ധിച്ച് ഹിന്ദിയിലും ഇംഗ്ലീഷിലും ബംഗാളിയിലും 120-ഓളം പുസ്തകങ്ങൾ മൻമഥ് രചിച്ചിരുന്നു.
അദ്ദേഹത്തിന്റെ ദേ ലിവ്ഡ് ഡെയ്ഞ്ചറസ്ലി എന്ന പുസ്തകത്തിൽ ഇന്ത്യൻ സ്വാതന്ത്ര്യ സമരത്തിൽ വിപ്ലവകാരികൾ നൽകിയ സംഭാവനകളെക്കുറിച്ച് വിശദമാക്കുന്നു.